מבצע סבון

מבצע סבון (באנגלית: Operation Soap) הייתה פשיטה של משטרת טורונטו  נגד ארבע סאונות בטורונטו, אונטריו, קנדה, שהתקיימה ב-5 בפברואר 1981. הפשיטה, עם 286 גברים עצורים, היא המעצר ההמוני  הגדול ביותר בקנדה מאז משבר אוקטובר ב-1970, לפני שנשבר במהלך הפלייאוף של גביע סטנלי ב-2006 באדמונטון, אלברטה.

אף על פי שהיו פשיטות והתקפות על סאונות רבות בקנדה, מבצע סבון נחשב לנקודת מפנה מיוחדת בהיסטוריה של הקהילה הגאה בקנדה. הפשיטות ותוצאותיהן נחשבות כיום למקבילה של מהומות סטונוול ב-1969 בניו יורק, ניו יורק, ארצות הברית."Pride history display flaunts the past" , Xtra!, June 23, 2005. בעקבות הפשיטה, התקיימו הפגנות המוניות.Gordon, Rebecca. "Queers in Space: Communities, Public Places, Sites of Resistance." The Women's Review of Books 15.n6 (March 1998): 7(2). הפגנות אלו היו בעצם מצעד הגאווה הראשון בטורונטו.

בסופו של דבר, רוב האישומים הקשורים לאירוע בוטלו, אף על פי שחלק מבעלי הסאונות נקנסו. חוק בית הבושת של קנדה, שלפיו הוגשו האישומים בפשיטה זו, נותר בתוקף עד לביטולו ב-2019,Repealed: 2019, c. 25, s. 73 https://www.canlii.org/en/ca/laws/astat/sc-2018-c-29/latest/sc-2018-c-29.html  אם כי הוחל לעיתים רחוקות נגד מוסדות הומוסקסואליים לאחר הפשיטה.

באותה תקופה, האמונה הרווחת כי הפשיטות אושרו על ידי היועץ המשפטי לממשלה של אונטריו , רוי מקמורטי  וממשלת המחוז. עם זאת, בריאיון עיתונאי שנתן מקמורטי ב-2007, הוא אמר כי אין לו קשר לפרשה: "האירוניה של כל העניין היא שהבעתי את דאגתי בפני מפקד המשטרה; שזה באמת נראה כאילו אנחנו מתמוססים למדינת משטרה. כל העניין נראה נורא. ללא ספק, זו הייתה אחת החוויות המתסכלות ביותר שלי." לאחר הפרשה, מקמורטי היה נשיא בית המשפט של אונטריו והיה מבין אלו ששפטו בהחלטת בית המשפט לערעורים של אונטריו  לטובת נישואים של זוגות מאותו המין מ-2003.

ב-2016, המחזה RAID: Operation Soap, שנכתבה על ידי ריימונד הלקיו הוצגה לראשונה בפני קהל בתיאטרון Buddies In Bad Times  להנצחת 35 שנים לפשיטה."Do young Grindr gays know Toronto LGBT history?" . Daily Xtra, June 9, 2016. באותה שנה, הביע מפקד משטרת טורונטו, מארק סונדרס , חרטה מטעם משטרת טורונטו על קיום הפשיטות."LGBT liaison officer calls Chief Mark Saunders' bathhouse raids apology a 'huge step'" . CBC News, June 23, 2016.

העיתונאי מת'יו הייס  מתח ביקורת על סימון הפשיטות, על ידי התקשורת, כסטונוול של קנדה. לדברי הייס, יש להרחיב את ההבחנה הזו לפשיטות בתי המרחץ מיסטיק וטרוקקס מ-1977 במונטריאול, שהובילו תוך חודשים ספורים את קוויבק לממשלה הראשונה בקנדה שחוקקה חוק האוסר על אפליה על רקע נטייה מינית."Raiding History: Why can't Canada's LGBTQ community tell its story correctly?" . The Walrus, June 28, 2016.

 רקע 
רצח עמנואל ז'אק , נער מהגרים, הוביל להפגנות גדולות ברחוב יונג ב-1977. המומנטום הפוליטי מההפגנות הוביל את משטרת טורונטו לפשוט על חנויות למבוגרים, מכוני עיסוי  ודוכני נעליים לאורך כל רחוב יונג. המשטרה ערכה פשיטות על מפעלים אלה והגישה כתבי אישום נגד בעלי עסקים, וסגרה למעשה עסקים רבים, גם אם יבוטלו אישומים רבים.

ראש העיר ג'ון סוול  תמך בתוקף בזכויות להט"ב בתקופת כהונתו כראש עיריית טורונטו בסוף שנות ה-70 של המאה ה-20. הוא גינה פשיטות משטרה, כולל הפשיטה השנויה במחלוקת על המגזין הגאה The Body Politic .Sheppard, R. "It's not illegal to be gay, Sewell tells rally". The Globe and Mail, January 4, 1979. סוול התנגד נחרצות לפשיטות אלו. עם זאת, דעותיו בסופו של דבר עלו לו בבחירתו מחדש.Baker, A., & Mulgrew, I. "Gay issue predicted to sway civic vote". The Globe and Mail, September 4, 1980. ללא גינוי אזרחי עז על פשיטות על מוסדות הומוסקסואלים, מבצע סבון היה הפשיטה הראשונה על ממסד הומוסקסואלי לאחר שסוול עזב את תפקידו.

 הערות שוליים 

קטגוריה:קנדה: היסטוריה
קטגוריה:1981
קטגוריה:להט"ב בקנדה